جمهور باشقانی رجب طیب اردوغان تورکیه-‌نین 2039-جو ایلدک 11 اویدوسونو اوزایا چیخاراجاغینی سؤیله‌دی.
اردوغان سوسیال مئدیا خصوصی یاییمیندا "گنج‌لیک و تکنولوژی گؤروشو" پروقرامیندا گنج‌لرین سوال‌لارینا جاواب وئره‌رک دئییب کی، 16 ایلده اوزایا 10 اویدو فیرلاتدیق. 2039-جو ایلدک 11 اویدوموز دا اوزایا چیخاراجاغیق. 2020 و 2021-جی ایلده Türksat 5A  و Türksat 5B -نی الون موسکون "فالکون" راکت‌لریله فیرلاداجاغیق. بونو اونونلا موذاکیره ائتدیک، مثبت یاناشدی.
مودافعه صنایع سینده میللی اوره تیمه دقت چکن اردوغان سلاح‌لی و سلاح‌سیز پیلوت‌سوز اوچوش آپارات‌لارینی اوره تن تورکیه‌نین ترورلا موباریزه‌ده جدی آددیم‌لار آتدیغینی بیلدیردی.
آرتیق سلاح‌لی و سلاح‌سیز پیلوت‌سوز اوچوش آپارات‌لاری‌نین داوامی اولان "آکینجی"نین بوراخیلما مرحله‌سینه چاتیلدیغینا دقت چکن اردوغان " "آکینجی" محتشم خصوصیت‌لره مالیک‌دیر. 4،5 تون چکی‌سی وار، اما 1،5 تون سلاح داشییا بیله‌جک. هاوادا قالما مودتی ایسه داها اوزون‌دور" دئییب. بونونلا دا بو ساحه‌ده دیگر اؤلکه‌لرله رقابتده جدی آددیم آتیلدی. "آکینجی" بیزی چوخ گوج‌لو ائده‌جک بیر سلاح اولا‌جاق" دئدی.
میللی هوجوم هلیکوپتریمیز "آتاک"ین اوره تیمی نین سرعت‌لی شکیلده داوام ائتدیگینی وورغولایان اردوغان حاضیردا اردونون 34-ا یاخین هلیکوپتردن ایستیفاده ائتدیگینی بیلدیردی.
یئرلی ماشینلا علاقه‌لی دیزاین فعالیت‌لرینه حاضرلیق ایشلری‌نین داوام ائتدیگینی بیل‌دیرن اردوغان یئرلی و میللی واسطه‌لر اوچون 2022-جی ایلی هدف گؤتوردوک‌لرینی ایفاده ائتدی.
